《水调歌头 山中偶成用遁庵兄韵》
金朝·段成己

人生等行旅，能费几春秋。元龙漫矜豪气，百尺卧高楼。

昨日青青双鬓，今日星星满镜，转首岁华流。归去便归去，何处觅菟裘。

一枝筇，一壶酒，寄真游。姑山玉立千仞，直下看神州。

欲语幽情谁可，赖有白鸥知我，尘世尽悠悠。一笑对妻子，出处不须筹。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。